Arado Ar 96

Το Arado Ar 96 ήταν το κύριο μονοκινητήριο γερμανικό αεροσκάφος προκεχωρημένης εκπαίδευσης του Δευτέρου Παγκοσμίου Πολέμου.

Σχεδιασμός και ανάπτυξη 
Με το Ar 96, σχεδίασης Βάλτερ Μπλούμε, ήταν η συμμετοχή της Arado Flugzeugwerke σε διαγωνισμό του γερμανικού Υπουργείου Αεροπορίας του 1936 για την προμήθεια νέου εκπαιδευτικού αεροσκάφους. Το Ar 96 προωθούνταν αρχικά από κινητήρα Argus As 10c μέγιστης ισχύος 240 hp και πραγματοποίησε την παρθενική του πτήση το 1938. Το επόμενο έτος ολοκληρώθηκαν τα αεροσκάφη προπαραγωγής της έκδοσης Α και στην συνέχεια ακολούθησε η κύρια έκδοση παραγωγής, με κινητήρα Argus As 410.

Επιχειρησιακή ιστορία 
Τα Arado χρησιμοποιήθηκαν εκτενώς σε όλη την διάρκεια του πολέμου για την προκεχωρημένη εκπαίδευση των χειριστών την ημέρα αλλά και τη νύκτα καθώς και για την εκπαίδευση σε πτήση μόνο με όργανα. Ο τύπος παρήχθη στην Γερμανία αλλά και την κατεχόμενη Τσεχοσλοβακία (εκεί από τις εταιρείες Letov και Avia). Μάλιστα η παραγωγή του συνεχίστηκε στην Τσεχοσλοβακία για μερικά χρόνια μετά το 1945. Στην Γαλλία αναπτύχθηκε το Ar 396, μία παραλλαγή του βασικού Ar 96 που εγχώρια ονομάζονταν SIPA SS.11 και είχε για κύριο δομικό υλικό το ξύλο. Παραλλαγές του ήταν το  οπλισμένο SIPA 111 και το SIPA S-12, μεταλλικής κατασκευής. Τα S.11 χρησιμοποιήθηκαν σε πολεμικές επιχειρήσεις στην Αλγερία.

Εκδόσεις 
Ar 96A
Αρχική έκδοση παραγωγής

Ar 96B
Η κύρια έκδοση παραγωγής.

Ar 96B-1
Εκπαιδευτικό δίχως οπλισμό.
Ar 96B-2
Ar 96C

Ar 296
Εξέλιξη του Ar 96 με κινητήρα Argus As 411 η οποία τελικά δεν υλοποιήθηκε.

Ar 396A-1
Μονοθέσιο αεροσκάφος για την εκπαίδευση στον χειρισμό του οπλισμού. Διέθετε κινητήρα Argus As 411 και για κύριο δομικό υλικό είχε το ξύλο.

Ar 396A-2
Αεροσκάφος για την εκπαίδευση σε πτήση μόνο με όργανα.

SIPA S.10
Έκδοση του Ar 396 που παρήχθη στην Γαλλία (28 μονάδες).

SIPA S.11
Τροποποιημένη έκδοση του S.10 με κινητήρα Renault 12S (κατασκευάστηκαν 50 μονάδες για την γαλλική αεροπορία).

SIPA S.12
Ολομεταλλική έκδοση του S.11 για την γαλλική αεροπορία (52 μονάδες).

SIPA S.121
Τροποποιημένη έκδοση του S.12 (58 μονάδες για την γαλλική αεροπορία).

Avia C.2B
Ar 96B που παράγονταν στην Τσεχοσλοβακία από τις εταιρείες Avia και Letov.

Χρήστες 

 Βουλγαρία
 Η Βουλγαρική Πολεμική Αεροπορία παρέλαβε δύο Avia C.2s το 1948.

 Τσεχοσλοβακία
 Η Τσεχοσλοβάκικη Πολεμική Αεροπορία ενέταξε σε υπηρεσία το Avia C-2 μεταπολεμικά.
 Τσεχοσλοβάκικη Εθνοφυλακή

 Γαλλία
 Γαλλική Πολεμική Αεροπορία (μεταπολεμικά)

 Γερμανία
 Luftwaffe

 Ουγγαρία
 Ουγγρική Πολεμική Αεροπορία

 Ρουμανία
 Ρουμανική Πολεμική Αεροπορία

 Σλοβακία
 Slovenské vzdušné zbrane

Διασωζόμενα αεροσκάφη 
Arado Ar 96 B-1 - Deutsches Technikmuseum, Βερολίνο, Γερμανία.
Arado Ar 96 B-1 - Flyhistorisk Museum, Σολα, Νορβηγία.

Δείτε επίσης

Παρόμοια αεροσκάφη 
 Miles Master
 North American Harvard

Παραπομπές

Βιβλιογραφία 
 Green, William. Warplanes of the Third Reich. London: Macdonald and Jane's Publishers Ltd., 1970 (fourth impression 1979). ISBN 0-356-02382-6.
 Kranzhoff, Jörg Armin. Arado Ar 96 Varianten (Flugzeug Profile Nr. 43) (in German). Stengelheim, Germany: Unitec-Medienvertrieb, e.K., 2006. 
 Kudlicka, Bohumir. "An Arado By Other Names". Air Enthusiast, No. 111, May/June 2004. Stamford, UK:Key Publishing. pp. 45–49. 
 Mondey, David. The Concise Guide to Axis Aircraft of World War II. London: Chancellor, 1996.  ISBN 1-85152-966-7.
 Smith J. R. and Kay, Anthony. German Aircraft of the Second World War. London: Putnam & Company Ltd., 1972. ISBN 0-370-00024-2.

Εξωτερικοί σύνδεσμοι
 

Εμβολοκινητήρια στρατιωτικά αεροσκάφη
Ar 96
Εκπαιδευτικά αεροσκάφη
Αεροσκάφη του Β' Παγκοσμίου Πολέμου